**PARTNERSÉGI HIRDETMÉNY ÉS LAKOSSÁGI FÓRUM MEGHÍVÓ**

**Nyírbátor város településrendezési eszközök 2023. évi V. és VIII. számú módosítása, partnerségi egyeztetése vonatkozásában**

## A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) rendelet 65.§-a, valamint Nyírbátor város településterv, a településképi arculati kézikönyv és a településképi rendelet készítésével és módosításával összefüggő partnerségi egyeztetés helyi szabályairól szóló 12/2023. (II.28.) önkormányzati rendeletében foglaltak szerint a

**Nyírbátor város településrendezési eszközök**

**„1. Elkerülő utak megvalósítása érdekében történő kisajátítások támogatása – 2023.VIII. számú módosítása**

**2. 493. számú főút, Baktalórántháza és Nyírbátor közötti szakasz fejlesztése, párhuzamos kerékpárút fejlesztés megvalósítása érdekében – 2023.V. számú módosítása”**

című anyagát és a

**3.** **Nyírbátor Város településképének védelméről szóló**

**7/2019. (III.27.) önkormányzati rendelet**

**módosítását**

a munkaközi tájékoztatási szakaszban partnerségi véleményezésre bocsájtja.

A partnerségi egyeztetésről szóló rendelet és a tájékoztatási dokumentáció megtekinthetők a település hivatalos honlapján (www.nyirbator.hu), illetve papír alapú dokumentumként ügyfélfogadási időben a Nyírbátor Város Polgármesteri Hivatalban (232. iroda).

**A szabályozási terv módosításával kapcsolatos lakossági fórum időpontja:**

**2024. február 12. (Hétfő ) 10:00 óra  
Helyszín: Polgármesteri Hivatal Díszterme**

A közzétett tájékoztató alapján a témákkal kapcsolatban véleményt, észrevételt tehet a lakossági fórumon, továbbá a lakossági fórumot követő 5 napon belül írásban Máté Antal polgármester részére címezve, melyet a

Polgármesteri Hivatalba szükséges eljuttatni:

* személyesen (Nyírbátor Polgármesteri Hivatal 232. iroda);
* postai úton ajánlott levélben (Máté Antal polgármester Polgármesteri Hivatal, 4300 Nyírbátor Szabadság tér 7. címre); elektronikus levélben a polgarmester@nyirbator.hu e-mail címre.

Nyírbátor, 2024. január 25.

Máté Antal s.k.

polgármester